ایدمان دونیاسین‌دا "بوتون زامانلارین ان بؤیوگو" اولاراق آنیلان و ۲۰۱۶.جی ایلده ۷۴ یاشین‌دا حیاتینی ایتیر‌ن افسانه بوکسچو و مشهور عرق‌چی‌لیق قارشیدی مسلمان آکتیویست محمد علی‌نین آدی دوغدوغو یئر آمریکا بیرلشمیش دؤولتلرینین کنتاکی شهرین‌ده‌کی هاوا لیمانینا وئریله‌جک.
کنتاکییه باغلی لوییویل یئرلی هاوالیمانی یؤنتیم قورولو دونن ائتدیکلری ییغینجاق‌دا هارادا تاسیسین آدینی "لوییویل محمد علی اولوسلارآراسی هاوالیمانی" اولاراق دییشدیرمه قراری آلدی.
محمد علی‌نین حیات یولداشی لوننی علی، وئردیگی آچیقلامادا، سؤز قونوسو آد دییشیکلیین‌دن دولایی قورور دویدوغونو ایفاده ائد‌رک، "علی، بیر دونیا وطنداشی اولماسینا باخمایاراق اصلا مملکتینی اونوتمادی" ایفاده‌سینی ایشلتدی.
مسلمان اولمادان اؤنجه‌کی آدی کاسیوس مارسلوس کلی اولان محمد علی، ۱۷ ژانویه ۱۹۴۲‌ده عیرقچیلیغین چوخ اولدوغو لوییویل‌ده دونیایا گلدی.
۲۲ یاشیندایکن ۱۹۶۴ده سونی لیستونو مغلوب ائدیب ان گئنچ دونیا آغیر چکی بوکس شامپیونو اولان کلی، ظفرینین آردین‌دان اسلام دینینی سئچدیگینی و آدینی دا محمد علی اولاراق دییشدیردیگینی آچیقلادی.
